Landeveisgruppa 2022

Tirsdagstreninger fra 29.03.22 og fram til det ble for mørkt på høsten.

Oppmøte på Skjeberg sport kl 18. syklet kort asfalt runde i Syverstad. Oppvarmingsrunde og så 2-3-4-5 runder med fullt trykk, etter som hvor mange man rakk. Mange muligheter til å utfordre seg selv. Selv om det ofte var stor spredning i gruppa, var det bare å lage egne mål: f eks: De skal ikke ta meg igjen med en runde, jeg skal klare å henge på den eller den, jeg skal holde en bestemt fart, rekke et visst antall runder. Fritt valg.

Oppmøte har variert fra 3 til 12, og når vi var få hendte det at det ble en Halden-runde som variasjon.

Fra 8. april la vi ut på søndagsturer. Her var det vel den såkalte gruppe 2 som var mest aktive, både ut på tur, men også til å annonsere ukas tur i Facebook gruppe. En liten gjeng på 3-7 stk som koste seg på tur, med kaffestopp både i Rakkestad, Halden, Strømstad og på Hankø og Larkollen.

Det var også Planlagt en langtur til Sverige med overnatting 11-12 juni. Den ble dessverre Avlyst pga manglende påmelding

Tøserunden 2022

5 blide damer på tur til Køge. Blå himmel, sol og Strand. Og 113 km på landeveisykkel i Tøserunden. Etterfulgt av dansk mat og hygge i havna etter målgang. Vi har vært med flere ganger, og i år satt alle personlige rekorder og følte vi fikk betalt for aktiv deltakelse på tirsdagstreninger og søndagsturer.